Pohľad na letisko z Hradčanskej vyhliadky
Upozornenie pri cestičke z Ploužnice
**Letisko Hradčany** je bývalé vojenské letisko vo vojenskom výcvikovom priestore Ralsko v k. ú. Hradčany, od obce Hradčany vzdialené necelý 1 km.

História
--------

Letisko pri obci Hradčany (pôvodným názvom Kummer) začalo vznikať už koncom roku 1938, kedy bolo vytypované vojenskou komisiou ako tak zvané Zastreté letisko, teda letisko určené pre využitie pri cvičeniach, či mobilizácii. Práve vtedy vznikla prvá, ešte trávnatá dráha.
Koncom druhej svetovej vojny začala letisko využívať Luftwaffe, ktorá plánovala výraznú prestavbu letiska. Tieto plány ale skončili v apríli 1945, kedy bolo Hradčanské letisko dvakrát bombardované spojencami.
Od roku 1946 bolo Hradčanské letisko využívané československou armádou až do roku 1968. Prekonali tu svoj výcvik po roku 1945 aj niektorí budúci izraelskí letci. V rokoch 1951 a 1954 bola vybudovaná betónová dráha letiska. Po roku 1968 bolo obsadené až do roku 1991 Sovietskou armádou. V rokoch 1985 a 1986 prebehla rekonštrukcia letiska. V jej rámci bola rozšírená dráha letiska a vybudované stojiská pre vrtuľníky.

V roku 1999 sa tu uskutočnil jeden z ročníkov technofestivalu CzechTek. V roku 2000 sa tu nakrúcal film Tmavomodrý svět. Po roku 2000 je občas využívané pre motorkárov a tuning zrazy (akcia Mimoňské války), ale väčšie využitie stále nie je.

Liberecký kraj vypísal súťaž pre investorov kvôli možnému využitiu celého areálu. Najlepšie hodnotené došlé návrhy v roku 2012 sa týkajú možných športových aktivít.

Pohľad na hangáry

Popis
-----

Dráha má hladký povrch a teraz ju využívajú športoví piloti ultraľahkých lietadiel. Dĺžka dráhy je 2500 metrov. V priestore letiska sú hangáry, ktoré sa z väčšej časti využívajú ako sklady. Prístup k letisku je po cestách od cesty 270 z Mimone do obce Hradčany.Od severu k letisku prilieha čistička odpadových vôd, slúžiaca aj pre obec Hradčany. Čistička bola ocenená ako Vodohospodárska stavba roka 2013. K južnej strane prilieha prírodná rezervácia Hradčanské rybníky.

Čistička pri letisku

Referencie
----------

1. ↑  JOSEF, Kosák. Z Hradčan do Polomených hor. *Turista*, 2009, roč. 121, čís. 8-9, s. 14. ISSN 0139-5467.
2. ↑  Petr Jeník. Pořadatelům Mimoňských válek pomohl i déšť. *Českolipský deník*, 2008-08-25. Dostupné online [cit. 2016-07-07].
3. ↑  DAVID, Petr; SOUKUP, Vladimír. *Průvodce 5 – Máchovo jezero - Ralsko*. Praha : Soukup a David, 1995. ISBN 80-901517-8-7. Kapitola Toulání Hradčanskými stěnami, s. 113.
4. ↑  ČTK. Z bývalého vojenského letiště v Ralsku zřejmě bude ohromné sportoviště. *Českolipský deník*, 2012-08-1215. Dostupné online [cit. 2016-07-07].
5. ↑   *Mapa KČT 15, Máchův kraj, 4. vydanie*. Praha : Trasa s.r.o, 2008. ISBN 978-80-7324-168-1.
6. ↑  redakce. Zmodernizovaná čistička v Hradčanech dostala cenu. *Českolipský deník*, 2014-03-30. Dostupné online [cit. 2016-07-07].

Pozri aj
--------

* Vojenský priestor Ralsko

Iné projekty
------------

Commons
* Spolupracuj na Commons Commons ponúka multimediálne súbory na tému **Letisko Hradčany**

Externé odkazy
--------------

* Zmienka na webe Českolipsko
* Krátko na webe Turistik

Súradnice: 50°37′14″S 14°44′17″V﻿ / ﻿50,6205556°S 14,7380556°V﻿ / 50.6205556; 14.7380556

Zdroj
-----

*Tento článok je čiastočný alebo úplný preklad článku Letiště Hradčany na českej Wikipédii.*